КОМУ БЕШЕ НУЖНА АМЕРИКАНСКАТА ПРОВОКАЦИЯ ПРЕЗ НОЩТА НА 7 АПРИЛ? (ВТОРА ЧАСТ)
о.з.полковник Явор Бориславов ГЕНОВ, доктор на военните науки, участник в локалните военни действия в Африка (Народна Република Ангола), на Балканите (Босна и Херцеговина), в Приднестровието, Северен Кавказ и Таджикистан, Председател на Българския общонароден съюз «Бойна дружба», на Българския Народен Фронт и Съпредседател на Консултативния съвет на балканските ветерани Боряна Яворова ГЕНОВА, специалист по международни отношения и международна сигурност, Изпълнителен директор на Балканския и на Българския Центрове за социално-консервативна политика (ЦСКП), Към първа част: http://www.pan.bg/view_article-49-382489-KOMU-BEShE-NUZhNA-AMERIKANSKATA-PROVOKACIYA-PREZ-NOShtTA-NA-7-APRIL.html ВТОРА ЧАСТ Както обещахме във втората част на анализа ще се спрем по-обстойно на политическата и правната страна на ракетната авантюра на САЩ, като ще се опитаме да оценим и възможните последствия не само за развитието на военно-политическата обстановка в Близкия Изток и в Света, но и непосредствено у нас при съществуващата днес вътрешнополитическа обстановка. Преди да пристъпим към анализ на фактите, длъжни сме да припомним своята позиция по провокацията на САЩ от 7 април т.г. – Ракетната атака, осъществена в 4:40 часа (по местно – сирийско време – б.а.) от ракетните ескадрени миноносци на САЩ «Портър» (USS Porter DDG-78) и «Росс» (USS Ross DDG-71) от клас «Арли Бьорк» (USS Arleigh Burke DDG-51) срещу сирийската военновъздушна база Аш-Шайрат, разположена на 35 км югоизточно от гр. Хомс – трети по големина след столицата Дамаск и Алепо (Халеб), с население 900 492 жители – административен център на едноименната сирийска провинция, на 18 км южно от гр. Хама – пети по големина след Дамаск, Алепо (Халеб), Хомс и Латакия, с население 696 863 жители – административен център на едноименната сирийска провинция, на 9 км северно от гр. Саламия – втория по големина град на провинция Хама, с население 110 683 жители и на по-малко от 1.5 км от едноименното село Аш-Шайрат с население 1 443 жители, е характерно за външната политика на САЩ погазване на принципите и нормите на международното право и поредна недопустима агресия срещу независима държава – пълноправен член на ООН. Тази наша позиция по никакъв начин не обвързва електронния ресурс Pan.bg. И все пак, какви са реалните резултати от ракетната авантюра на Доналд Джон Тръмп? Първият резултат и същевременно първият, и най-важен извод, който направи мислещият Свят от военните авантюри на новия «световен шериф» (Доналд Джон Тръмп) е, че е абсолютно необходимо срочно да се снабди с ядрено оръжие, пък даже и в нарушение на международните договори, които за 45-ия Президент на САЩ и на неговата администрация не се нищо повече от купчина хартии, които могат да бъдат използвани за обосновка на поредната агресия срещу независима, но неугодна на САЩ държава. Защото държавите, които нямат ядрено оръжие и средства за доставката му, американците бомбардират, когато си пожелаят, по всевъзможни измислени от ЦРУ и АНБ поводи (както се случи през нощта на 7 април със сирийската авиобаза Аш-Шайрат). Докато държавите, които ги имат (като КНДР), колкото и поводи да съществуват, САЩ не ги бомбардират, просто защото се страхуват – американците не са приучени да получават отговор на престъпните си агресии. Никой не може да оспори факта, че именно безотговорните действия на Доналд Джон Тръмп подтикват отговорните държавници – отговорни за съдбата на своите държави и народи срочно да започнат работа по свои национални ядрени програми! Защото засега това е единственият действен способ да бъдат успокоявани амбициите на «безумни каубои». На 9 октомври 2016 година Министърът на външните работи на РФ Сергей Викторович Лавров в интервю за неделната информационно-аналитическа програма «Воскресное Время» на «Първи канал» на Руската телевизия констатира: «Стана много по-неспокойно във всички региони в света, включително и в тези, където са разположени неофициалните ядрени държави. Нещо повече, след отказа на Кадафи от програмата за създаване на ядрено оръжие, много скоро с него се случи това, което, наверно, никой не би си пожелал. Редица лидери, в т.ч., в съседни с Либия страни, започнаха сериозно да се замислят и да говорят за това. Ако с Кадафи стана това, което стана, когато той доброволно реши да сътрудничи, а Северна Корея има оръжие, но никой не я признава за официална ядрена държава, но никой и не я закача, защо пък и те да не си осигурят такова право». Днес, само след половин година, ние сме свидетели на правотата на това твърдение на С.В.Лавров и единствената причина за нарасналата военната нестабилност в Света е неспазването от страна на САЩ на никакви норми на международното право, както и на никакви, подписани от самите тях договори и споразумения. Вторият резултат от военните авантюри на новия «световен шериф» (Доналд Джон Тръмп) е, че Ислямска Република Иран, Сирийската Арабска Република и всички подобни независими държави, пълноправни членки на ООН, но които САЩ са набедили за свои реални или потенциални врагове, стават потенциални купувачи на руските комплекси и системи за ПВО. Поръчките вече са факт и ако съществуват някакви ограничения, те се дължат изключително на производствените възможности на ВПК на Русия, който е сериозно натоварен да осигури амбициозните вътрешни руски програми за модернизиране на системите за въздушно-космическа и противовъздушна отбрана (ВКО и ПВО). Третият резултат от военните авантюри на новия «световен шериф» (Доналд Джон Тръмп) е, че независимата световна общност, способна самостоятелно да мисли, да анализира фактите и да взема решения, (нямаме предвид евроатлантическите васали на САЩ – англосаксонския върховен «дипломат» Борис Джонсън, неотдавнашните «началници» на Бойко Борисов – вчерашния ден на Франция и на ФРГ – 7-ия Президент на Петата Френска Република и 66-и княз на Андора, социалистът Жерар Жорж Никола Оланд и фрау канцлерин, християн-демократката Ангела Доротея Меркел, нито прибалтийските дребосъци с несъразмерна мания за собственото си «величие», нито «родните» ни стари-нови управници от всевъзможните «парламентарно представени» цветове на политическата дъга, нито даже новоизпечения «Президент-Султан» на Неоосманска Турция) направи единствено възможният и безспорен извод: Русия продължава последователно да работи в съответствие с принципите на международното правово, докато САЩ за пореден път потвърдиха, че действат спонтанно, без план, и без да показват даже видимост на съблюдаване на Устава на ООН или на други международни правила. Русия е спокойна, и въобще не прилича на «агресор»  образът, който без особен успех се старае да ѝ създаде западната – евроатлантическата пропаганда. А САЩ по милостта на своя 45-и Президент отново се показаха в любимия си образ на маняк с ядрена секира. И най-накрая, четвъртият резултат от военните авантюри на новия «световен шериф» (Доналд Джон Тръмп) е, че за разлика от Държавния департамент на САЩ и на неговия ръководител – Държавния секретар и кавалер на руския орден на Дружбата Рекс Уейн Тилерсън, който съумя да запази авторитета на ведомството, независимо от безумните действия на Доналд Джон Тръмп, а и от собствените си първоначални не особено уместни и не особено тактични изявления, «върховният» англосаксонски «дипломат» Борис Джонсън опозори задълго британската дипломация, която с право се славеше с вековните си традиции. След поредните «бисери» на ораторското изкуство, демонстрирани от първия «дипломат» на Форин Офис (Foreign and Commonwealth Office – англ.), вече всяко, даже и разумно предложение, направено от англосаксонците ще бъде възприемано единствено като джафкане на «американския пудел на каишка» («underdog»), като вече се шегуват колегите на Борис Джонсън от т.нар. «Голяма седморка»  G7. Като резултат за бъдещето на 45-ия Президент на САЩ Доналд Джон Тръмп можем вече да твърдим с достатъчна увереност, че: 1. Ще създадат ли действията на Доналд Джон Тръмп обещаните работни места в САЩ? – Не. 2. Ще решат ли действията на Доналд Джон Тръмп сериозните проблеми с бюджетния дефицит или с държавния дълг на САЩ? – Не. 3. Ще укрепят ли действията на Доналд Джон Тръмп позициите на САЩ в Света? – Не. Извинете, но когато в интервю Президентът на САЩ Доналд Джон Тръмп заявява: «Ние изпратихме 59 «Томахавки» (крилати ракети с морско базиране BGM-109 «Tomahawk» – б.а.) в Ирак» и след като интервюиращата го журналистка уточнява: «Може би в Сирия?», той отговаря: «Точно, в Сирия», това значи само едно – че на 45-ия Президент на САЩ, (а след 7 април т.г. – на новия «световен шериф»), му е абсолютно безразлично, коя независима държава – пълноправен член на ООН ще бомбардират ВВС или ВМС на САЩ – Сирия, Ирак или, да допуснем, България. Е, сбъркал е малко географските координати  какво пък толкова се е случило? Съвсем неотдавна – само преди няколко дни, сенатор от управляващата в САЩ Републиканска партия напълно сериозно ни уверяваше, че «Русия е анексирала Корея». Ами ако утре американските ни «съюзници» отново «сбъркат» Сирия с която и да е друга държава? Все едно – на тях географията им е достатъчно чужда като наука. Тогава «българските» евроатлантически управници, (или опозиционери – няма голяма разлика във външнополитическата им ориентация), отново ли ще ни позорят като от наше име си позволяват възторжено да подкрепят поредната кървава авантюра на задокеанския си господар? Ясно и безспорно е едно – докато САЩ се управляват от не особено грамотни и интелигентни, но войнствени «шерифи», никой по Света не може да се чувства безопасно. И това, за съжаление, не е наша или чиято и да е шега. Достатъчно е внимателно да се вслушаме в заявлението, което направи Вице-президентът на САЩ Майкъл (Майк) Ричард Пенс на 17 април в 9:30 часа (корейско време – б.а.) по време на посещението си на американската военна база «Кемп Бонифас» в Южна Корея: «САЩ се стремят към мир, и винаги са го постигали със сила». И още на следващия ден – 18 април, обсъждайки «проблемите на Корейския полуостров» с Министър-председателя на Япония Шиндзо Абе, Майк Пенс закрепи американската стратегия за «укрепване на мира» с думите, че «мирът се постига със сила». Замислете се върху чудовищно черния хумор на «миротвореца» Майк Пенс: Ние не искаме да водим войни, ние просто искаме да побеждаваме в тях! Ние (САЩ – б.а.) се стремим към мир и го постигаме със сила!... Кой знае защо, но тези думи ни напомнят за един друг «миротворец»  Адолф Хитлер, който също така простосърдечно е заявявал почти същото: Като победим (имаме предвид Фашистка Германия – б.а.) всички врагове на «Хилядолетния Райх», ще настъпи вечен мир, а немците ще заживеят щастливи, като господари на целия Свят... А малко след «миротворческите» изявления на Вице-президента, интернет ресурсът http://yournewswire.com/ww3-trump-military-authority/ обяви за поредната изненада, поднесена на САЩ и на световната общност от 45-ия Президент на САЩ: Доналд Джон Тръмп обяви, че предоставя на американските военни «всички пълномощия» да нанасят удари по чуждестранни цели и да обявяват война без «намесата» на изборните длъжностни лица от Конгреса или Сената на САЩ, тъй като, както твърдят генералите, Третата световна война е «почти гарантирана». В тази връзка, отговаряйки на журналистки въпрос за военните действия в Афганистан, Доналд Джон Тръмп каза буквално следното: «Това което правя е, че давам пълномощия на своите военни. Ние имаме най-великите военни в Света, и те, както винаги, ще се справят с тази задача. Ние им дадохме всичките пълномощия, и това е, което те ще използват». С това свое заявление Доналд Джон Тръмп съобщи на световната общност, че «всички пълномощия», които от този момент имат Въоръжените сили на САЩ и техния висш команден състав, означава оттегляне от процедурите, прилагани от предходните държавни администрации на САЩ – от практически всички държавни администрации през цялата почти 241-годишна история на Щатите от 4 юли 1776 година. А тази нова своя не само безумна, но и противоречаща на Конституцията и на федералните закони на САЩ, идея «защитникът» на същата тази Конституция, върху която се закле преди по-малко от 3 месеца (на 20 януари т.г.)  Президентът на САЩ Доналд Джон Тръмп обоснова по следния начин: «Честно казано, именно затова те (американските военни – б.а.) бяха толкова успешни напоследък. Ако обърнете внимание на това, което стана през последните осем седмици, и го сравните с това, което стана през последните осем години, ще видите, че има огромна разлика». Умеят ли американските генерали да воюват, за това можем да спорим много дълго, но това, което те умеят безспорно и с което превъзхождат всички ни, е умението им да се хвалят и да превъзнасят собствените си «успехи» и «победи». Твърдението на 45-ия Президент на САЩ, че американските военни са «най-великите в Света» не просто е съмнително, а е смехотворно, а и «военните успехи» на ВС на САЩ и през последните 8 дни, и през последните 8 седмици, и през последните 8 месеца са точно такива, каквито са и през последните 8 години – ПРАКТИЧЕСКИ НИКАКВИ! Но през последните, ако не осем, но поне две седмици, 45-ият Президент на САЩ и неговите военни по възможно най-успешния и най-безспорен начин потвърдиха правотата на думите, казани от най-великия французин – генерал Шарл дьо Гол за американците: «Американците могат да извършат всички глупости, които е възможно да се извършат, а още и такива, които и през ум не биха Ви минали». (Генерал Шарл дьо Гол – Лидер на «Свободна Франция» от 18 юни 1940 година, от юли 1940 година  «Сражаваща се Франция», Председател на Френския комитет за национално освобождение от 3 юни 1943 година, Министър-председател на Временното френско правителство от 2 юни 1944 до 20 януари 1946 година, създател на V Френска Република, от 1 юни 1958 година – Министър-председател, а от 8 януари 1959 до 28 април 1969 година – Президент на Франция, като през 1965 година, след успешен седемгодишен президентски мандат, налага за първи път след 1848 година всенароден избор на Президент чрез пряко гласуване). Новината за това, че 45-ият Президент на САЩ Доналд Джон Тръмп е предоставил пълна свобода на военните, дойде в същото време, когато висшите американски военни твърдят, че Третата световна война е «почти гарантирана» и ще бъде «извънредно смъртоносна и бърза». На ежегодното съвещание «Бъдещето на Армията (Сухопътните войски – б.а.)» («Future-of-the-Army») на «Асоциацията на Армията (Сухопътните войски – б.а.) на САЩ» (Association of the U.S. Army), започнало в понеделник – на 17 април във Вашингтон, участващите в съвещанието генерали изложиха прогнозите си за предстоящите конфликти и «най-великите в Света» военни, получили «пълна авторизация» да обявяват война, прогнозират, че Третата световна война вече се вижда или поне се мержелее на хоризонта. Началникът на Щаба на Армията (Сухопътните войски – б.а.) на САЩ, петзвездният генерал Марк Алекзандър Милли (Mark Alexander Milley) «проправи пътя», като пръв заяви, че предстоящата голяма война между «националните държави» е «почти гарантирана». А после поясни за кои «национални държави» става дума: «усилващата се Русия, все повече доминиращия Китай», а след това «милостиво» допълни заплахите за обхващащите целия Свят национални интереси на САЩ: «експанзията на малките страни и изменението на климата като фактори, които могат да предизвикат нестабилност». Генералът допълни: «Докато ни предизвикват, нашата Армия и нашият народ трябва да бъдат готови да действат». В доклада си «Отбрана 1» (Defense One) генерал-майор Уильям Хикс (William Hix) уточни: «Обикновеният конфликт в най-близко (в обозримо – б.а.) бъдеще ще бъде извънредно опасен и бърз, а ние не владеем секундомера. Скоростта на събитията, преди всичко, ще напрягат човешките ни способности». Едновременно генералът предупреди, че САЩ се готвят за «насилие в мащаби, каквито Армията на САЩ не е виждала от Корея», (когато по милостта на американските генерали загинаха повече от 30 000 американски войници – б.а.). Генерал-лейтенант Джоузеф Андерсън (Joseph Anderson) заяви, че «Америка трябва да противостои срещу заплахите от съвременните национални държави, действащи агресивно в условията на военизирана конкуренция». Генерал-лейтенант Андерсън също не забрави да поясни: «За кого става дума? За Русия?». В противовес на цялата приведена по-горе милитаристка риторика, всяка дума от която звучи като заплашително дрънкане на отдавна ръждясало оръжие от епохата на «студената война», звучат абсолютно премерените и обосновани заявления на руските военнослужещи от състава на Въздушно-космическите сили (ВКС) на Русия, дислоцирани в Сирийската Арабска Република (САР). Още на 7 април т.г., само часове след не само беззаконния, но и необоснован и непредизвикан по никакъв начин ракетен удар, нанесен от ВМС на САЩ по сирийската авиобаза Аш-Шайрат, интернет ресурсът Whatdoesitmean.com информира световната общност за това, че «руските ВКС са получили пълно право да решават на място, дали да свалят или не самолетите на НАТО в своята зона на патрулиране над Сирия». Командването на групировката на ВКС на Русия, базирана на авиобазата «Хмеймим» в САР простичко, но достатъчно еднозначно опроверга тази «информация» или по-просто, но достатъчно точно – дезинформация, по следния начин: «Ръководство за откриване на огън «made in USA» в руските ВКС не действа. Ние имаме свои рускоезични наставления и бойни устави и изпълняваме задачите си в съответствие с тях. С интерес четем за някакви ROE (Извънредни правила за вземане на оптимални решения, с цел да се намали рискът – англ. съкр. – б.а.), в съответствие с които сега, видите ли, изпълняват задачите си ВКС на РФ. Но не, ние нямаме никакви ROE, никога не сме имали и, надяваме се, никога няма да имаме. Независимо от това, че действието на Меморандума по Сирия (Меморандума за предотвратяване на въздушни инциденти в Сирия – б.а.) е спряно, старото добро Споразумение от 1972 година за предотвратяване на инциденти на море и във въздушното пространство никой не е отменял. Не... на старши лейтенант Иванов и на полковник Петров от авиобаза «Хмеймим» не е предоставяно право самостоятелно да вземат решение за откриване на огън. Всички оперативни решения, както и до сега се вземат в НЦУО (Националния център за управление на отбраната – б.а.)». В НЦУО на Русия със същия спокоен тон допълват горното заявление: «В случай на бойни стълкновения с днешната авиация на САЩ и на страните от НАТО, руските МИГове и Су, безусловно, ще ги пометат от небето. И това не самохвалство, а сравнение на техническите характеристики на машините и на оръжието. Това се признава и от западните военни специалисти, но по-добре е това да не се случва. Трета световна война не е нужна никому». В НЦУО на Русия добавят, че наистина «американските ВВС всеки път са принудени да искат от Русия разрешение за полети над Сирия, за да не попаднат в сферата на действие на ПВО и на ВКС на РФ. Въобще на американските летци им се налага да действат внимателно, за да не свалят самите те руски летателен апарат. Но независимо от това, че действието на Меморандума за предотвратяване на въздушни инциденти в Сирия е спряно, американските войски използват други достъпни канали. Сирийското небе, по мерките на военната авиация, съвсем не е голямо. Затова американската страна по други за сега достъпни канали, често ни иска разрешение да залети в тази или онази зона от сирийското въздушно пространство. Ние разбираме важността на осигуряването на безопасността на полетите и затова често не им отказваме. Но нищо повече. Редица офицери от командването на нашата авиогрупа в «Хмеймим» в хода на контактите са си създали не лоши лични отношения с американците. Но взаимодействие в предишния формат няма. Фактически, руските средства за обективен контрол на въздушното пространство над САР заедно с дежурящите в сирийското небе изтребители Су-30 следят полетите на авиацията на т.нар. «международна коалиция» над Сирия. Тази информация се вземе под внимание при съставяне на полетните маршрути на руската авиогрупа». Заместник-министърът на външните работи на Русия Сергей Алексеевич Рябков също потвърди, че «Русия и САЩ обменят информация по Сирия по други съществуващи канали и така ще продължава, докато страните не се върнат към въпроса за подновяване на действието на руско-американския механизъм за предотвратяване на инциденти». Ще напомним, че именно действията на САЩ в Сирия предизвикаха сериозното изостряне на отношенията между Руската Федерация и САЩ. И причина за това стана международно-противоправното ракетно нападение на САЩ срещу независима държава, пълноправен член на ООН, която не е била в състояние на война със САЩ. При това САЩ използваха като предлог за неоправданата си агресия химическа атака, в повода за която няма никакви основания, за да му се вярва. След ракетната агресия, осъществена от ВМС на САЩ, Министерството на отбраната на Русия едностранно спря действието на Меморандума за предотвратяване на инцидентите и осигуряване на безопасността на полетите на авиацията в хода на операциите във въздушното пространство на Сирия и изключи каналите на «горещата линия» за свръзка, които работеха от есента на 2015 година. Прессекретарят на Президента на Русия Дмитрий Сергеевич Песков заяви от името на Президента на РФ Владимир Владимирович Путин, че «възобновяване на действието на Меморандума със Съединените Щати е възможно. Но при едно условие. Вашингтон не бива да повтаря непредсказуемите си действия». А именно това условие до този момент не е изпълнено. Напротив – ние сме свидетели на все по-нови и нови авантюри, които неуморно ни устройва новият «световен шериф»  45-ият Президент на САЩ Доналд Джон Тръмп и всеки един от президентската администрация, който даже не се противопоставя, а просто изказва своето несъгласие, престава да бъде част от тази администрация. Едно е безспорно  анализът на външната политика на водещите световни свръхдържави – на първо място на САЩ, но и на РФ и на КНР, макар и като отговор на американската безотговорност, през последните месеци показва, че тя все по-отчетливо придобива силов характер. В отговор на постоянните провокации, предприемани както от предходната, така и от сегашната държавна администрация на САЩ, външната политика на Русия също става все по-безкомпромисна и решителна. И ако по-рано Русия просто изчакваше в очакване на конструктивен диалог, то сега времето на очакванията завърши. Русия премина към конкретни и достатъчно решителни действия. Особено през последните седмици сме свидетели, че по всички направления на външната си политика – на Запад, на Изток, на Юг, и в ОНД (Общността на независимите държави – рус. – СНГ – б.а.), Русия рязко укрепи позициите си, като премина от празнодумство, наречено «диалог» c «партньорите», в резултат на който «диалог» само губеше време, към осъществяване на национално-държавните си интереси. Днес Русия вече разполага със всички възможности и ресурси, за да започне да налага именно своя дневен ред и тези решения, които са изгодни, естествено, преди всичко на самата Русия, но и на съюзниците ѝ. Може много да разсъждаваме и даже да спорим относно описаните по-горе тенденции. Можем не само да спорим, но и да им даваме различни трактовки. Обаче описаните изменения в руската външна политика са просто неизбежни. Светът, докато в него съществуват сили на злото и партии на войната, никога няма и не може да бъде мирен. Тези сили могат да бъдат спрени само от друга сила, която няма да се договаря, а ще налага своята воля. Такъв е естественият ход на цялата световна история, и затова не бива да ни учудва. Русия престава да обръща внимание на празната риторика на Запада, тъй като тя няма реална политическа тежест. Агресивната риторика е всичко, на което днес е способен т.нар. «политически елит», който все още управлява «цивилизования» Запад, а за наше нещастие – и нашата Родина - България. На 17 април т.г. известният американски политически аналитик и икономист Пол Крейг Робъртс, в миналото – съветник на 40-ия Президент на САЩ Роналд Уилсън Рейгън, публикува статия, озаглавена «Правителство от идиоти и военни престъпници». В тази своя статия той пише буквално следното: «Стана срамно да си американец. Нашата страна има четирима поредни президенти  военни престъпници: Клинтън (Бил (Уйлям Джеферсън) Клинтън – 42-и Президент на САЩ от 1993 до 2001 година – б.а.)  предизвика натовските бомбардировки над Югославия. Буш (Джордж Уокър Буш – младши – 43-и Президент на САЩ от 2001 до 2009 година – б.а.)  осъществи нахлуване в Афганистан и Ирак и въздушни атаки срещу териториите на Пакистан и Йемен. Обама (Барак Хусеин Обама II – 44-и Президент на САЩ от 2009 до 2017 година – б.а.)  използва НАТО, за да унищожи Либия и изпати наемници, за да разруши Сирия. Тръмп (Доналд Джон Тръмп – 45-и Президент на САЩ, встъпил в длъжност на 20 януари 2017 година – б.а.)  атакува Сирия, с което стана военен престъпник в самото начало на управлението си. Заедно с европейските, канадските и австралийските васали на Вашингтон, в тези военни престъпления участваше и ООН. Възможно, заедно с ЕС, САЩ, Австралия и Канада, пред трибунала за военни престъпления трябва да застане и ООН. Западната цивилизация, ако това въобще е цивилизация, е най-големият извършител на военни престъпления в историята на човечеството. Изброените военни престъпления, извършени от четиримата президенти на САЩ, донесоха гибел и рани на милиони граждански лица. Милионите лишени от всичко бежанци, които дойдоха в Европа, Британия, САЩ, Канада и Австралия, донесоха със себе си и проблемите си. Да отделим внимание на безкрайното неоправдано полицейско насилие върху гражданите на САЩ. Полицията извършва повече убийства от всеки друг и за разлика от бандите наркотърговци, които се борят друг помежду си за територия, полицейското насилие има само една причина  любовта към насилието. Насилието  това е Америка. Америка  това е насилие. Слабоумните либерали винят притежателите на оръжие, но източник на насилието винаги е Правителството. Именно затова бащите-основатели (делегатите на Втория Континентален конгрес, проведен на 4 юли 1776 година в гр. Филаделфия, щат Пенсилвания, подписали Декларацията за независимост на САЩ, а също и членовете на Конституционния Конвент в гр. Филаделфия, щат Пенсилвания, приел на 17 септември 1787 година Конституцията на САЩ, ратифицирана след това от всичките съществуващи по това време 13 американски щата – б.а.) са ни дали Втората поправка (Втората поправка към Конституцията на САЩ, встъпила в сила на 15 декември 1791 година, едновременно с още 9 поправки, гарантира правото на гражданите на САЩ да притежават и да носят оръжие – б.а.). Не притежателите на оръжие напълно или частично унищожиха осем страни. Въоръженото за сметка на данъкоплатците Правителство на САЩ вълши насилие. Започвайки от идиота Клинтън (Бил (Уйлям Джеферсън) Клинтън – 42-и Президент на САЩ от 1993 до 2001 година – б.а.), всяко Правителство на САЩ е нарушило или прекратило споразумения с Русия, които служеха за намаляване на напрежението и на риска от термоядрена война. Вашингтон с лъжи обяснява агресивните си действия по отношение на Русия, например, че ПРО по границите на Русия е нужна за да защити Европа от (несъществуващите) ирански ядрени МБР (междуконтинентални балистични ракети – б.а.). Режимът на Обама продължи да лъже. Знаете ли, че Русия е толкова силна, а АНБ (Агенция за национална сигурност на САЩ  National Security Agency, NSA – подразделение за радиотехническо и електронно разузнаване на Министерството на отбраната на САЩ и влизащо в състава на Разузнавателната общност на САЩ с права на самостоятелен разузнавателен орган – б.а.) и ЦРУ са толкова слаби и безпомощни, че Русия може да определи изхода от изборите в САЩ? Вероятно сте чували, най-малко хиляда пъти, че Русия е нахлула в Украйна, (но марионетката на Вашингтон (Президентът на Украйна Петро Порошенко – б.а.) досега седи в Киев)? Не е необходимо човек да има коефициент на интелигентност по-висок от 90, за да разбере, че ако Русия беше нахлула в Украйна, нея (марионетката на Вашингтон – б.а.) вече нямаше да я има. Знаете ли, че Президентът на Русия, който съгласно световните допитвания е най-уважаваният световен лидер, според Хилъри Клинтън е «новият Хитлер»? Сега вече си имаме и позорен тръмповски директор на ЦРУ Майк Помпео (Майкъл (Майк) Ричард Помпео – випускник на Военната академия на САЩ в Уест Пойнт, доктор по право от Харвардския университет, служил в Армията на САЩ от 1986 до 1991 година, Представител от щат Канзас в Палатата на представителите – долната камара на Конгреса на САЩ, 25-и Директор на ЦРУ, встъпил в длъжност на 23 януари 2017 година – б.а.), който възможно, е най-глупавият човек в Америка. Имаме си идиот от висша степен. Този малоумник обвини Джулиан Асанж (независим журналист, създател на интернет ресурса WikiLeaks, обнародвал в много голям обем съвършено секретни документи за шпионски скандали, за корупция във висшите ешелони на властта, за военни престъпления, както и дипломатически тайни на водещите световни държави – б.а.) във връзки с диктаторите. Той, видите ли, с помощта на Русия подкопава сигурността на американската хегемония. И всичко това – само защото WikiLeaks (УикиЛийкс – англ. – б.а.) публикува материали от официални източници, които разкриват престъпното поведение на Правителството на САЩ. УикиЛийкс не краде документи. Те постъпват от информатори, уморени да търпят безнравствеността и лъжите на Правителството на САЩ. Какво ни остава да правим, какво да прави Светът, когато ние имаме такива пълни идиоти като Директорът на ЦРУ (Майк Помпео – б.а.), Президентът на САЩ (Доналд Джон Тръмп – б.а.), Съветникът по национална сигурност (генерал-лейтенант от Армията на САЩ Хърбърт Реймънд «Х. Р.» Макмастър (Herbert Raymond "H. R." McMaster) – участник във всички войни и военни операции, водени от САЩ от 80-те години на ХХ век до днес, чието назначение за Съветник (Помощник) на Президента на САЩ по националната сигурност на 20 февруари т.г. е възприето с ентусиазъм както от привържениците, така и от противниците на Доналд Тръмп – б.а.), Министърът на отбраната (Джеймс Норман Метис (James Norman Mattis) – четиризвезден генерал от Корпуса на Морската пехота на САЩ, известен с прозвището си «Бясното псе Метис», както и с редица изказвания от типа «Дяволски забавно е да стреляш в някои хора. Ще бъда откровен с Вас – харесва ми да се бия» и с девиза си «Няма по-добро от приятел, няма по-лошо от враг», използван първоначално през 78 година д.н.е. като епитафия (надгробен надпис) на Римския диктатор Сула – б.а.), Държавният секретар (Рекс Уейн Тилерсон (Rex Wayne Tillerson), известен и с прозвището си «Тексаски Ти-рекс»  един от сравнително умерените в администрацията на Доналд Джон Тръмп – б.а.), Посланикът на САЩ в ООН (Нимрата Ники Рандхава Хейли (Nimrata Nikki Randhawa Haley) – от 27 януари 2017 година – 29-и Постоянен представител на САЩ в ООН, от 12 януари 2011 до 24 януари 2017 година – 116-и Губернатор на щат Южна Каролина – б.а.), редакторите на New York Times, Washington Post, CNN, NPR, MSNBC? Китай или Русия са способни да унищожат САЩ. Заедно те могат да направят Северна Америка непригодна за живот за вечни времена. Защо тогава вашингтонските идиоти провокират мощните ядрени държави? Отговорът е само един: Вашингтон е сборище от малоумни, които се намират извън границите на действителността. Когато «Сатана-2» (руската МБР РС-28 «Сармат» – б.а.) долети във Вашингтон, най-голямата група от малоумни ще прекрати съществуването си. А Светът ще въздъхне с облекчение». Защо приведохме изцяло тази статия на Пол Крейг Робъртс? За да си зададем и същевременно да се опитаме да отговорим на въпроса – не е ли отново Родината ни България в лагера на губещите? Свидетели сме на абсолютно безгръбначното поведение на всички представители на самообявилия се «български политически елит», без значение от това, дали са част от управляващите или от «опозицията» в дадения момент. Даже и действащият Президент на Република България о.р. генерал-майор Румен Георгиев Радев не оправда надеждите на избирателите, като не изпълни обещанието си, външната политика н...